《秋霁宴北轩》
宋代·刘敞

北轩属秋霁，晓见风叶零。置觞命宾友，环坐飞渌醽。

遇适辄献笑，放言豁中扃。兀然不省醉，起见天上星。

勉强相劝引，我谣子宜听。幸无兵农忧，稔岁蒙休宁。

读书业文外，惟有醉不醒。世途若波涛，富贵乃浮萍。

置之无可称，视彼鸿冥冥。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。